Diari Oficial de la Generalitat Valenciana


Sumari del DOGV 9468, del 11-11-2022 (2022/10578)

RESOLUCIÓ de 8 de novembre de 2022, del director general de l'Institut Valencià de la Joventut (IVAJ), per la qual es convoquen beques a joves residents en les residències juvenils de l'Institut Valencià de la Joventut (IVAJ) per al curs 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10066


Data del document
:   08-11-2022

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de novembre de 2022, del director general de l'Institut Valencià de la Joventut (IVAJ), per la qual es convoquen beques a joves residents en les residències juvenils de l'Institut Valencià de la Joventut (IVAJ) per al curs 2022-2023. [2022/10638]  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (art. 49.1.25). En aquest marc, la Llei 15/2017, de 10 de novembre, de la Generalitat, de polítiques integrals de joventut, té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats, i regula l'Institut Valencià de la Joventut (d'ara en avant, IVAJ), com l'organisme encarregat de coordinar la política de joventut en l'àmbit territorial de la Comunitat Valenciana.  
Entre els serveis a la joventut que ofereix l'IVAJ es troben les residències juvenils. En concret, en l'article 54 del Decret 86/2015, de 5 de juny, del Consell, pel qual es desenvolupa reglamentàriament la Llei 18/2010, de 30 de desembre, de la Generalitat, de joventut de la Comunitat Valenciana, les residències juvenils es defineixen com a establiments de caràcter cultural i formatiu mitjançant les quals es facilitarà a les persones usuàries allotjament, manutenció, formació i participació en activitats socials i culturals, fomentant una adequada convivència i utilització del temps lliure.  
Amb la finalitat d'afavorir les possibilitats d'allotjament i manutenció dels i de les joves que, per raó d'estudis o per al desenvolupament d'activitats esportives, culturals o altres d'índole similar, han de desplaçar-se fora del seu domicili particular, l'IVAJ convoca anualment places per a l'estada de joves en les seues residències juvenils, d'acord amb el que es preveu en l'article 69.2 del Decret 86/2015, de 5 de juny, del Consell.  
L'article 3 de la Llei 15/2017, de 10 de novembre, de la Generalitat, estableix que les polítiques de joventut tindran caràcter universal, des d'una perspectiva d'equitat, per a garantir la igualtat d'oportunitats i combatre les desigualtats socials, estructurals i conjunturals, mitjançant la promoció de les habilitats per a la vida, l'aposta per l'oci educatiu i l'educació no formal, com a instrument fonamental per a la inclusió social.  
Per això, d'acord amb el que es preveu en l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de beques a joves residents en les residències juvenils de l'Institut Valencià de la Joventut, l'IVAJ convoca beques destinades a joves que tenen la condició de residents en qualsevol de les residències juvenils de l'IVAJ, amb la finalitat de sufragar part de les despeses ocasionades per la seua estada en aquestes.  
Les beques es concedeixen en consideració a criteris socioeconòmics, especialment a les persones joves pertanyents a famílies amb rendes més baixes i que al mateix temps destaquen en el seu rendiment acadèmic, i són incompatibles amb altres que, per a la mateixa finalitat, siguen convocades per qualsevol administració o entitat pública o privada.  
Per tot això, en virtut de la competència atribuïda per l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de joventut, resolc:  
  
Primer. Convocatòria  
Es convoquen 10 beques per a joves que tinguen la condició de residents en qualsevol de les residències juvenils de l'IVAJ, de conformitat amb el que es disposa en l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de beques a joves residents en les residències juvenils de l'Institut Valencià de la Joventut.  
  
Segon. Obligacions de les persones beneficiàries  
A més de les obligacions que amb caràcter general s'estableixen en l'article 14 de la Llei 38/2003, de 23 de novembre, general de subvencions, les persones beneficiàries tindran l'obligació de:  
1. Mantindre's en la situació que legitima la seua concessió durant el curs acadèmic o període per al qual es concedeix la beca i complir la seua finalitat.  
2. Acreditar el compliment dels requisits i condicions que determinen la concessió o gaudi de la beca.  
3. Comunicar a l'IVAJ l'obtenció de subvencions o ajudes per a la mateixa finalitat, procedent de qualsevol administració o ens, públic o privat, tant nacional com internacional.  
4. Col·laborar amb la direcció dels centres i el personal de l'IVAJ en la dinamització i programació d'activitats dirigides a la joventut, i, concretament, dedicaran una hora a la setmana en aquestes tasques:  
- Recopilar la informació dels diferents programes de l'IVAJ que vagen dirigits als i a les joves que resideixen en la instal·lació.  
- Reelaborar la informació recopilada i facilitar-la als i a les joves residents.  
- Mantindre contacte amb el departament de comunicació per a sol·licitar informació i resoldre dubtes, o gestionar inscripcions en programes de l'interés dels i de les residents.  
- Col·laborar amb la direcció de la residència i amb els i les residents per a programar activitats com la fi de curs.  
- Qualsevol activitat relacionada amb les anteriors tasques.  
  
Tercer. Persones beneficiàries  
Podran ser beneficiàries d'aquestes beques les persones físiques que residisquen en les residències juvenils de l'IVAJ i que no estiguen incurses en alguna de les prohibicions regulades en l'article 13 de la Llei 38/2003, de 17 de novembre, general de subvencions.  
  
Quart. Finançament  
Les beques que es convoquen es finançaran amb càrrec a la línia de subvenció S6031000 del pressupost de l'Institut Valencià de la Joventut amb un import global màxim de 12.000,00 euros, per a 2022, i de 18.000,00 ?, per a 2023. L'import corresponent a l'exercici 2023 quedarà condicionat a la disponibilitat de crèdit en els pressupostos.  
  
Cinqué. Nombre d'ajudes i règim de concessió  
1. El nombre de beques oferides és el següent:  
En la residència juvenil La Florida d'Alacant, 4 beques; en la residència juvenil Mare de Déu del Lledó de Castelló, 4 beques; en la residència juvenil Sant Crist de la Mar de Benicarló, 2 beques.  
3. La concessió de les ajudes es realitzarà en règim de concurrència competitiva.  
  
Sisé. Sol·licituds i termini de presentació  
1. La sol·licitud haurà d'emplenar-se en el model d'instància que figura en el procediment telemàtic i es presentarà exclusivament de manera telemàtica en la seu electrònica de la Generalitat, en l'URL https://www.gva.es/es/inicio/procedimientos'id\_proc=22562&version=amp.  
2. El termini de presentació de sol·licituds serà des de l'endemà de la publicació de la present resolució en el Diari Oficial de la Generalitat Valenciana, fins al 24 de novembre de 2022. L'incompliment d'aquest termini determinarà la inadmissió de la sol·licitud per extemporània.  
  
Seté. Documentació  
1. Juntament amb la sol·licitud, es presentarà la següent documentació específica:  
a) Declaració responsable de no concórrer en la persona sol·licitant les circumstàncies assenyalades en els articles 13 i 34.5 de la Llei 38/2003, de 17 de novembre, general de subvencions, que s'inclou en el model de sol·licitud.  
b) Acreditació de trobar-se al corrent de les seues obligacions tributàries i davant de la Seguretat Social. Per a això, les persones sol·licitants podran autoritzar l'òrgan instructor perquè obtinga directament l'acreditació del compliment de les seues obligacions tributàries i davant la Seguretat Social mitjançant certificats telemàtics, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els qui no atorguen aquesta autorització hauran d'aportar la documentació acreditativa que es troben al corrent de les indicades obligacions.  
  
c) Així mateix, les persones sol·licitants podran autoritzar la consulta de les seues dades d'identitat i residència mitjançant el sistema de verificació i consulta de dades d'identitat, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els qui no atorguen aquesta autorització hauran d'aportar una còpia compulsada del DNI, així com un certificat d'empadronament.  
2. A l'efecte de baremació haurà d'adjuntar-se la següent documentació complementària:  
a) Original o fotocòpia compulsada del certificat de la renda de 2021 del sol·licitant, emés per l'Agència Estatal de l'Administració Tributària i, si és el cas, certificat tributari de renda de 2021 en cas de no estar obligat a presentar la declaració de l'IRPF d'aquest exercici, únicament quan no s'haja autoritzat la consulta de les dades.  
b) Original o fotocòpia compulsada del certificat de la renda de 2021 de tots els membres de la unitat familiar, emés per l'Agència Estatal de l'Administració Tributària i, si és el cas, certificat tributari de renda de 2021 dels membres que no van estar obligats a presentar la declaració de l'IRPF d'aquest exercici.  
c) Document acreditatiu de les notes obtingudes en el curs acadèmic 2021/2022, expedit per la secretaria del centre docent en què s'hagueren cursat aquests estudis i, només en el cas de no haver cursat estudis durant el dit any acadèmic, document acreditatiu de les notes obtingudes en l'últim any en què va realitzar estudis, expedit per la secretaria del centre docent en què s'hagueren cursat aquests estudis.  
  
d) A l'efecte dels càlculs previstos en l'article 6 de l'ordre de bases esmentada, haurà d'aportar-se la documentació acreditativa de les situacions esmentades en aquests apartats, si escau:  
- Títol de família nombrosa, si és el cas, o autorització per a realitzar la consulta telemàtica.  
- Certificat de discapacitat, si escau, o autorització per a realitzar la consulta telemàtica.  
- Document acreditatiu de situació d'orfandat absoluta del sol·licitant, si escau.  
- Certificat municipal corresponent sobre els membres de la unitat familiar. De conformitat amb el que es disposa en l'article 6.3.a de l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives, es consideren membres de la unitat familiar, juntament amb la persona sol·licitant, el pare i la mare, el tutor o tutora o persona encarregada de la guarda i protecció del menor, els germans solters menors de 25 anys i que convisquen en el domicili familiar a 31 de desembre de 2021, els de major edat, quan es tracte de persones amb discapacitat, així com els ascendents dels pares que justifiquen la seua residència en el mateix domicili que els anteriors.  
3. Si, de la comprovació efectuada, resulta alguna discordança amb les dades facilitades pel mateix interessat, l'òrgan instructor estarà facultat per a realitzar les actuacions procedents per a aclarir-la.  
4. Les dades que no queden acreditades mitjançant l'aportació de la documentació a l'efecte de baremació, no podran ser tingudes en compte a l'efecte de la valoració de la sol·licitud presentada.  
5. La comprovació de l'existència de dades no ajustades a la realitat, tant en la sol·licitud com en la restant documentació aportada, podrà comportar, en funció de la seua importància, la denegació de la beca sol·licitada, sense perjudici de les restants responsabilitats que pogueren derivar-se.  
6. Si els documents exigits ja estan en poder de l'IVAJ, el sol·licitant podrà acollir-se al dret establit en l'article 53.1.d de la Llei 39/2015, d'1 d'octubre, del procediment administratiu comú de les administracions públiques, sempre que es faça constar, per escrit, la data i l'òrgan o la dependència en què van ser presentats o, si és el cas, emesos. En els supòsits d'impossibilitat material d'obtindre aquesta documentació i amb anterioritat a la formulació de la proposta de resolució, l'òrgan competent podrà requerir a la persona sol·licitant la presentació d'aquesta o, si això no és possible, l'acreditació per altres mitjans dels requisits a què es refereix aquesta documentació.  
  
Huité. Esmena de sol·licituds  
1. Rebudes les sol·licituds i incoat l'expedient, l'òrgan instructor les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
  
2. Quan la sol·licitud no complisca els requisits exigits, o no s'acompanye de la documentació que, d'acord amb aquesta convocatòria, resulte exigible es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb l'article 68.1 de la Llei 39/2015, d'1 d'octubre, del procediment administratiu comú de les administracions públiques, en el termini de 10 dies, esmene la falta o adjunte els documents preceptius, a través de l'URL https://www.gva.es/es/inicio/procedimientos'id\_proc=22667&version=amp, amb indicació que, si no ho fa així, se la tindrà per desistida de la seua petició, amb una resolució prèvia que haurà de ser dictada en els termes previstos en l'article 21 de la llei esmentada.  
  
Nové. Criteris de valoració i puntuació de les sol·licituds  
1. Els criteris objectius per a l'atorgament de les beques es determinen en l'article 5 de l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives.  
Per a l'obtenció de la beca, la persona sol·licitant haurà d'aconseguir, almenys, una puntuació igual o superior a 10 punts sobre el total de 20 punts possibles. Serà motiu de denegació que una persona sol·licitant obtinga la puntuació mínima en algun dels criteris de baremació.  
2. El càlcul dels ingressos es realitzarà d'acord amb el que es disposa en l'article 6 de l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives, tot això referit a l'exercici econòmic 2021.  
Per al càlcul de la puntuació de la valoració socioeconòmica es dividirà la renda familiar, entre tots els membres de la família, i una vegada calculada la renda familiar a l'efecte de beca se li aplicaran les següents deduccions:  
a) Per aportació d'ingressos per membres computables diferents dels sustentadors familiars: el 15 per cent dels ingressos aportats per qualsevol membre computable de la família diferent dels sustentadors principals.  
b) Per pertinença de la persona sol·licitant a família nombrosa de categoria general o especial: 525 euros per cadascuna de les germanes i germans que siguen membres computables i convisquen en el domicili familiar, inclosa la persona sol·licitant, quan es tracte de famílies nombroses de categoria general, i 800 euros si es tracta de famílies nombroses de categoria especial, sempre que es tinga dret a aquest benefici.  
c) Existència d'algun membre computable de la família, inclosa la mateixa persona sol·licitant, afectada per una minusvalidesa legalment qualificada: 1.811 euros per cadascuna de les germanes i germans, o per la mateixa persona sol·licitant que presente discapacitat, legalment reconeguda, de grau igual o superior al 33 per cent; o 2.881 euros quan la discapacitat siga de grau igual o superior al 65 per cent.  
d) Per residència de dos o més germanes o germans fora del domicili familiar per raó d'estudis: 1.176 euros per cadascuna de les germanes i germans de la persona sol·licitant menor de vint-i-cinc anys o per la mateixa persona sol·licitant que curse estudis universitaris i residisca fora del domicili familiar, amb residència fora del domicili familiar per raó d'estudis universitaris.  
e) Orfandat absoluta de la persona sol·licitant: el 20 per cent de la renda familiar en els supòsits d'orfandat absoluta de la persona sol·licitant sempre que siga menor de vint-i-cinc anys.  
A l'import resultant se li atorgarà una puntuació de 0 a 10 punts, segons el tram en què es trobe, d'acord amb el següent barem:  
  
fins a 12.450 - 10 punts  
 « 17.000 - 9 punts  
 « 30.000 - 7 punts  
 « 50.000 - 5 punts  
 « 65.000 - 3 punts  
 « 80.000 - 1 punts  
en endavant 0 punts  
  
3. Per al càlcul de la renda i el patrimoni familiar a l'efecte d'aquesta convocatòria, són membres computables els establits en l'article 6.3 de l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives, i ha de constar la convivència en el domicili familiar a 31 de desembre de 2021.  
4. La valoració de l'expedient acadèmic es realitzarà d'acord amb el que es preveu en l'article 7 de l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives. Les notes es referiran al curs acadèmic immediatament anterior al de la publicació d'aquesta convocatòria.  
Al càlcul de la puntuació de la valoració acadèmica, se li atorgarà una puntuació de 5 a 10 punts, en relació amb la nota mitjana final obtinguda i els següents trams:  
Nota mitjana final obtinguda de 0 a 4,99: 0 punts  
Nota mitjana final obtinguda de 5 a 5,99: 5 punts  
Nota mitjana final obtinguda de 6 a 6,99: 6 punts  
Nota mitjana final obtinguda de 7 a 8,99: 8 punts  
Nota mitjana final obtinguda de 9 a 9,99: 9 punts  
Nota mitjana final obtinguda de 9,99 a 10: 10 punts  
  
Desé. Quantia individualitzada de la beca  
1. L'import de cada beca consistirà en l'exempció del pagament del 70 % de les quotes mensuals que els correspondria abonar, durant els mesos de setembre a desembre de 2022, i dels mesos de gener a juny de 2023 en les residències juvenils de La Florida d'Alacant, Mare de Déu del Lledó de Castelló i Sant Crist de la Mar de Benicarló.  
2. Respecte a les quotes mensuals que puguen haver satisfet ja les persones beneficiàries, es procedirà a la devolució del percentatge corresponent del preu de cada quota mensual.  
  
Onzé. Ordenació i instrucció  
1. L'ordenació i instrucció del procediment de concessió correspondrà a la Direcció General de l'IVAJ, a través del Servei d'Instal·lacions i Activitats i les unitats territorials de Castelló i Alacant, que rebrà les sol·licituds presentades i verificarà que aquestes compleixen els requisits per a poder ser tramitades, i efectuarà les comprovacions necessàries sobre la seua exactitud.  
  
Dotzé. Comissió d'avaluació  
1. Una vegada examinades les sol·licituds i, per a la valoració i proposta de concessió de les beques, es constituirà una comissió d'avaluació que estarà integrada pels següents membres: el titular de la Subdirecció de l'IVAJ o persona que el substituïsca, que la presidirà; cinc persones adscrites a l'IVAJ, quatre de les quals actuaran com a vocals i una com a secretari/ària amb veu però sense vot, designades per la persona titular de la Direcció General de l'IVAJ.  
2. Aquesta comissió elaborarà una relació ordenada de sol·licitants de les ajudes convocades d'acord amb els criteris establits en l'Ordre 4/2018, de 7 de maig, de la Vicepresidència i Conselleria d'Igualtat i Polítiques Inclusives i en aquesta convocatòria, i elevarà a la persona titular de la Direcció General de l'IVAJ la relació, d'acord amb el límit del crèdit existent per a aquesta convocatòria. Així mateix, elaborarà una prelació de les sol·licituds que es propose desestimar per falta de crèdit, que conformaran una llista d'espera.  
No obstant això, si es produeix un increment dels crèdits disponibles, per renúncia o per rescissió de l'ajuda, la comissió de valoració proposarà i l'òrgan concedent acordarà, sense necessitat d'una nova convocatòria, la concessió de la beca a la primera sol·licitud de la llista d'espera.  
3. En cas d'empat en la puntuació total, prevaldrà, per a desempatar i per aquest ordre, la puntuació dels factors següents: renda anual i valoració acadèmica. Quan l'empat persistisca, es resoldrà mitjançant l'ordre alfabètic dels cognoms; la lletra d'inici des de la qual es comptarà per al desempat serà la Q, segons la Resolució de 19 d'octubre de 2022, de la consellera de Justícia, Interior i Administració Pública, per la qual es publica la lletra per a fixar l'ordre d'intervenció de les persones aspirants i, si és el cas, dirimir els empats en tots els processos selectius que es convoquen durant l'any 2022 al conjunt de les administracions públiques valencianes.  
4. La comissió d'avaluació actuarà com a òrgan col·legiat, de conformitat amb el que es preveu en l'article 15 i següents de la Llei 40/2015, d'1 d'octubre, de règim jurídic del sector públic.  
  
Tretzé. Resolució de la convocatòria  
1. La resolució de la convocatòria correspondrà a la persona titular de la Direcció General de l'IVAJ.  
2. La resolució de la convocatòria es publicarà en el Diari Oficial de la Generalitat Valenciana, en els termes previstos en l'article 18.1 de la Llei 38/2003, de 17 de novembre.  
3. D'acord amb el que es preveu en l'article 15.3 de l'Ordre 4/2018, de 7 de maig, de Vicepresidència i Conselleria d'Igualtat i Polítiques Inclusives, les beques concedides es publicaran en la pàgina web de l'IVAJ, amb indicació de les persones beneficiàries.  
  
Catorzé. Criteris de modificació de la resolució  
Qualsevol alteració de les condicions tingudes en compte per a la concessió de la beca i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, per a la mateixa finalitat, podrà donar lloc a la modificació de la resolució de concessió o a la rescissió de l'ajuda, amb el conseqüent reintegrament de les quantitats que corresponga.  
  
Quinzé. Reintegrament i minoració de les ajudes  
1. Serà procedent el reintegrament de les ajudes concedides o la seua minoració, amb reemborsament de les quantitats percebudes i l'exigència dels interessos de demora des del moment del pagament de la beca, per incompliment de les obligacions i requisits que s'estableixen en la present convocatòria, així com en els supòsits de causes de reintegrament que estableix l'article 37 de la Llei 38/2003, de 17 de novembre.  
2. La tramitació del procediment garantirà l'audiència de la persona interessada.  
  
Setzé. Comissió Europea  
De conformitat amb el que es disposa en l'article 3.4 del Decret 128/2017, de 29 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes de la present resolució de convocatòria no estan subjectes a la notificació prevista en l'article 108.3 del Tractat de Funcionament de la Unió Europea, per no complir tots els requisits de l'article 107.1 del mateix tractat, atés que les persones beneficiàries finals de la subvenció són persones físiques.  
  
Desseté. Clàusula de protecció de dades  
De conformitat amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), la Llei orgànica 3/2018, de 5 de desembre, de protecció de dades i garantia dels drets digitals (BOE 294, 06.12.2018) i altres disposicions aplicables, les dades de caràcter personal proporcionades seran tractades per la Generalitat per a procedir a la tramitació de la sol·licitud a l'empara de la Llei general de subvencions.  
  
Les persones interessades podran exercir els drets d'accés, rectificació, cancel·lació, oposició, supressió, portabilitat i limitació del tractament davant l'organisme que gestione la seua ajuda, així com reclamar, si és el cas, davant l'autoritat de control en matèria de protecció de dades, especialment quan no hagen obtingut satisfacció en l'exercici dels seus drets.  
  
Dihuité. Acceptació de la normativa reguladora  
La participació en la present convocatòria implica l'acceptació de la normativa que la regula.  
  
Denové. Entrada en vigor  
Aquesta resolució farà efecte des de l'endemà de la publicació en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix per la Llei 29/1998, de 13 de juliol, reguladora de la jurisdicció contenciosa administrativa.  
Potestativament, podrà interposar-se un recurs de reposició, davant la Direcció General de l'IVAJ, en el termini d'un mes comptat a partir de l'endemà de la publicació d'aquesta resolució, segons el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 8 de novembre de 2022.- El director general de l'Institut Valencià de la Joventut: Jesús Martí Nadal.